open-index/open-wikipedia-markdown huggingface dataset:
Liiketoimintasuunnitelma

**Liiketoimintasuunnitelma** on etenkin perustettavan yrityksen kaavailtua kaupallista toimintaa kuvaava dokumentti.

Liiketoimintasuunnitelman tarkoituksena on kiteyttää yrityksen koko liiketoiminta sekä jäsentää ja selventää aiotun yritystoiminnan kannattavuutta ja menestymisen mahdollisuuksia. Liiketoimintasuunnitelma on tarpeellinen yrittäjälle itselleen sekä usein edellytyksenä käytettäessä asiantuntijoita apuna toiminnan arvioinnissa. Mahdolliset liiketoiminnan rahoittajat edellyttävät sitä Suomessa lähes poikkeuksetta. Liiketoimintasuunnitelma helpottaa liiketoiminnan aloittamista ja sen kehittämistä, se myös auttaa hallitsemaan varsinaista liiketoimintaa ja työstämään ideoita toteuttamiskelpoisiksi ja tuottaviksi toimenpiteiksi. 

Ilman liiketoimintasuunnitelmaa on ulkopuolisen hankala arvioida liikeidean kannattavuutta, koska ei ole tiedossa kuinka liikeidea on suunniteltu toteutettavaksi ja millaisista lähtökohdista (tutkimukset, kokemus, alan tuntemus jne.) liikeidea on laadittu.

Yrityksen liiketoimintasuunnitelmaan on sisällytettävä laskelma siitä, millaisia investointikustannuksia ja muita kuluja yritystoiminnan käynnistäminen edellyttää. Lisäksi yrittäjän on tehtävä laskelmia siitä, millaisia menoja yrityksestä säännöllisesti koituu: palkat, vuokrat, markkinointikustannukset, puhelinlaskut, toimistotarpeet, vakuutukset, tuotteiden tuotantokustannukset ynnä muut ovat merkittäviä kustannuseriä, jotka pitäisi kattaa yhtä säännöllisillä tuloilla. Suunnitelman tulee siis kertoa lukijalleen kaikki tärkeimmät yritystä ja yritystoimintaa koskevat tiedot ja esiteltävä yrittäjän osaamista sekä tulevaisuuden suuntaviivoja. 

Suunnitelmaan kannattaa sisällyttää selkeä laskelma niistä investointikustannuksista ja muista juoksevista kuluista, joita yritystoiminnan käynnistäminen edellyttää.  

Liiketoimintasuunnitelmassa on myös otettava huomioon kannattavuuslaskelmat siitä, millaisella tuotteiden tai palvelujen hinnoittelumallilla menot voidaan kattaa 

Liiketoimintasuunnitelman laatimista varten on olemassa sähköisiä suunnittelupohjia. Julkisten yrityspalveluorganisaatioiden ja rahoittajien yhteinen Oma Yritys-Suomi -palvelu sisältää myös liiketoimintasuunnitelman ja siihen liittyvät laskelmatyökalut. 

## Lähteet
Virka-aika

**Virka-aika** on se aika, jolloin liiketoiminta ja valtion virastot ovat auki. 

Esimerkiksi englanniksi käytetään termiä *business hours*, joka tarkoittaa nimenomaan liike-elämän työtunteja maanantaista perjantaihin. Nämä tunnitkin vaihtelevat eri maissa, ja monissa maissa virka-aika katkeaa päivän siestojen ja rukoushetkien rytmissä. Jossain määrin tauot ovat syntyneet myös paikallisten kuumuusolojen ja työmaaruokailun puuttumisen vuoksi.

## Virka-aika Suomessa

Suomessa virka-ajalla tarkoitetaan yleensä viranomaisen toimipaikan aukioloaikaa. Suomessa monet valtion virastot ovat tyypillisesti avoinna maanantaista perjantaihin kello 8.00–16.15 lukuun ottamatta pyhäpäiviä ja muita yleisiä vapaapäiviä. Vielä 1960-luvulla Suomen virastoissa lauantaikin oli työpäivä, tosin lyhennetty.
Nalbert

**Nalbert Tavares Bitencourt** eli ”**Nalbert**” (9. maaliskuuta 1974) on brasilialainen lentopalloilija, olympiavoittaja ja maailmanmestari. 

## Paluu

Nalbert lopetti lentopallon hetkellisesti vuonna 2005. Hän päätti keskittyä lentopallon sisaruslaji rantalentopalloon. Rantalentopallossa hän menestyi myös kohtuullisesti, mutta ei kuitenkaan niin hyvin että hän olisi pystynyt elättämään itsensä. Hän päätti pelata lentopallokentille, ja teki sopimuksen Italian A1-liigaan Cimone Modenan kanssa kaudeksi 2007. Modenassa Nalbert löysi taas peli-ilonsa lentopalloon, ja päätti myös sarjakauden jälkeen jatkaa Brasilian maajoukkueen mukana ja sen kapteenina. Brasilia voitti kesän aikana Maailmanliigan, Etelä-Amerikan mestaruuden, Pan-American mestaruuden ja kauden kruunasi vielä Maailmancupin voitto, ja pääsy olympialaisiin. Nalbert teki kauden päätteeksi myös sopimuksen kotimaahansa Brasiliaan, Minasin joukkueen kanssa.

## Saavutukset

* Maailmancupin voitto 2007
* Lentopallon Maailmanliigan voitto 2007 
* Etelä-Amerikan mestaruus 2007
* Pan American mestaruus 2007
* Lentopallon maailmanliiga voitto 2004
* Olympiakultaa 2004
* MaailmanCupin voitto 2003
* Italian cupin voitto 2003
* Lentopallon maailmanliigan voitto 2003
* Lentopallon Maailmanmestaruus 2002
* Italian Cupin voitto 2001
* CEV-cupin voitto 2001

## Seuroja

## Aiheesta muualla

* Nalbertin rantalentopallotilastot
McCarthy

**McCarthy**-nimisiä henkilöitä ovat muun muassa:

* Aaron McCarthy (s. 1961), yhdysvaltalainen koripallovalmentaja
* Alex McCarthy (s. 1989), englantilainen jalkapallomaalivahti
* Andrew McCarthy (s. 1962), yhdysvaltalainen näyttelijä ja ohjaaja
* Benni McCarthy (s. 1977), eteläafrikkalainen jalkapalloilija
* Brenda Schultz-McCarthy (s. 1970), alankomaalainen tennispelaaja
* Cormac McCarthy (1933–2023), yhdysvaltalainen kirjailija
* David McCarthy (s. 1983), irlantilainen juoksija
* Doris McCarthy (1910–2010), kanadalainen kuvataiteilija
* Eugene McCarthy (1916–2005), yhdysvaltalainen senaattori
* J. J. McCarthy (s. 2003), yhdysvaltalainen amerikkalaisen jalkapallon pelaaja
* James McCarthy (s. 1990), irlantilais-skotlantilainen jalkapalloilija
* Jenny McCarthy (s. 1972), yhdysvaltalainen näyttelijä
* John McCarthy (1927–2011), yhdysvaltalainen tietojenkäsittelytieteilijä
* John McCarthy (s. 1986), yhdysvaltalainen jääkiekkoilija
* John Edward McCarthy (1930–2018), yhdysvaltalainen katolinen piispa
* Joseph McCarthy (1908–1957), yhdysvaltalainen senaattori, jonka mukaan on nimetty *mccarthyismi*
* Joseph McCarthy (1885–1943), yhdysvaltalainen sanoittaja
* Joseph Priestley McCarthy (1936–1995), yhdysvaltalainen radiotoimittaja
* Justin McCarthy (1899–1976), yhdysvaltalainen jääkiekkoilija
* Karen McCarthy (1947–2010), yhdysvaltalainen demokraattipoliitikko
* Kevin McCarthy (1914–2010), yhdysvaltalainen näyttelijä
* Kevin McCarthy (s. 1965), yhdysvaltalainen poliitikko, edustajainhuoneen puhemies
* Mary McCarthy (1912–1989), yhdysvaltalainen kirjailija, teatterikriitikko ja esseisti
* Melissa McCarthy (s. 1970), yhdysvaltalainen näyttelijä
* Mick McCarthy (s. 1959), irlantilainen jalkapalloilija ja valmentaja
* Mike McCarthy (s. 1963), yhdysvaltalainen amerikkalaisen jalkapallon pelaaja
* Nicholas McCarthy (s. 1970), yhdysvaltalainen elokuvaohjaaja ja käsikirjoittaja
* Nick McCarthy (s. 1974), englantilainen muusikko
* Patrick McCarthy, pohjoisirlantilainen levytuottaja
* Perry McCarthy (s. 1961), brittiläinen autourheilija
* Stephen McCarthy (s. 1988), yhdysvaltalainen jalkapalloilija
* Steve McCarthy (s. 1981), kanadalainen jääkiekkoilija
* Tom McCarthy (s. 1966), yhdysvaltalainen elokuvaohjaaja, käsikirjoittaja ja näyttelijä
Ekola

**Ekola** on kylä Kauhavan kaupungissa Etelä-Pohjanmaalla, entisen Alahärmän kunnan alueella. Kylä sijaitsee valtatie 19:n varressa. Ekolan elinkeinotoiminta on maa- ja metsätaloutta. Kylällä harjoitetaan myös turkistarhausta. Kylällä sijaitsee muun muassa koulu, grilli-kahvio, autoliike sekä kyläseura.
Nykybaletti

**Nykybaletiksi** (*contemporary ballet*) kutsutaan klassisen baletin liikekieleen ja tekniikkaan perustuvia nykykoreografien teoksia erotukseksi vanhoista perinteisistä klassisista teoksista. Se ottaa vaikutteita nykytanssista ja jazztanssista, mutta hyödyntää usein esimerkiksi baletin varvastossutekniikkaa. Nykybaletissa liikesanastoa laajennetaan muun muassa luopumalla jalkojen aukikierrosta ja  käyttämällä nykytanssista lainattua lattiatasossa tapahtuvaa tanssia tai esimerkiksi jazztanssin lantionliikkeitä. Raja sen välillä, mikä voidaan katsoa baletin uudistamiseksi ja mikä nykybaletiksi, on häilyvä. Toisaalta päällekkäisyyttä on myös nykytanssin kanssa, silloin kun koreografit nojautuvat liikekielessään balettitekniikkaan ja esiintyjätkin ovat ehkä balettitanssijoiksi koulutettuja. Onko esimerkiksi nykytanssia edustavan koreografin teos balettiryhmälle nykybalettia vai nykytanssia? Vastaus riippuu täysin näkökulmasta. Useimmat balettiseurueet esittävät nykyään klassisen ohjelmiston lisäksi modernimpaa tyyliä edustavia teoksia ja nykykoreografit tekevät teoksiaan sekä nyky- että balettitanssijoille.

George Balanchine mainitaan usein nykybaletin isäksi. Hänen 1900-luvun alkupuolella kehittämänsä koreografinen tyyli kantaa nimeä *[[Uusklassismi|neoklassinen]]* baletti ja on perinteisen klassisen baletin ja nykypäivän nykybaletin välimuoto. Balanchinen koreografioissa on muun muassa koukistettuja nilkkoja ja käsiä, epätasapainoisia (*off-balance*) asentoja ja perinteisistä tutuistä poikkeavia esiintymisasuja. 

Muita nykybalettia edustavia koreografeja ovat muun muassa Maurice Bejart, William Forsythe ja John Neumeier.
Aristokles

**Aristokles** oli seuraavien antiikin aikaisten henkilöiden nimi:

* Aristokles (500-luku eaa.), kuvanveistäjä
* Aristokles Lampsakoslainen, stoalainen filosofi
* Aristokles Messeneläinen (100–200-lukujen vaihde), peripateetikkofilosofi
* Aristokles Pergamonlainen (n. 70–130), sofisti
* Platon, jonka oikean nimen kerrotaan olleen Aristokles
Salwar kameez

**Salwar kamiz** (myös **shalwar  kamiz** tai **shalwar qamiz**) on perinteinen housupuku, joka on käytössä Pohjois-Intiassa, Pakistanissa, Bangladeshissa ja Afganistanissa. Se tunnetaan Britanniassa ja Kanadassa myös punjabilaisena pukuna, koska vaate on ollut erityisen suosittu tuosta osavaltiosta saapuneiden maahanmuuttajien keskuudessa. Alun perin se on ollut muslimiväestön vaate, joka on yleistynyt myös hindujen keskuudessa. Afganistanissa ja Pakistanissa pukua käyttävät sekä miehet että naiset. Intiassa, Bangladeshissa, Nepalissa ja Sri Lankassa vaate on pääasiassa naisten käytössä. Salwar  kamiz mielletään usein nykynaisen virka-asuksi.

Salwar tarkoittaa löysiä, pyjamaa muistuttavia housuja. Kamiz on pitkä paita tai tunika, jossa on yleensä halkiot molemmilla sivuilla liikkumisen helpottamiseksi. Toisinaan siitä käytetään myös nimeä kurta vastaavan miesten asun mukaan. Moderneissa muotiasuissa tunika voi olla lyhyempi ja housut voivat olla tiukat. Bollywood-musikaalien tanssijoilla voi nähdä tästä asusta hyvinkin niukkoja muunnoksia. 

Naisen asuun kuuluu lähes aina myös pitkä huivi tai shaali (dupatta), joka usein joko kiedotaan pään ympärille (usein muslimeilla) tai rypytetään rinnuksille (monesti hinduilla), niin että huivin päät roikkuvat selässä.

## Etymologia ja historia
Asun nimitys tulee joko suoraan tai persian kautta arabiasta. Se vakiintui alueelle muslimivalloittajien myötä 1400-luvulta lähtien. 

*Salwar* eli *shalwar*, ; , myös *sirwal* (), *šarvāl*/*sharvaal* (; ; ; ) tai salwar/salowar () on eräänlainen pussihousujen kaltainen vaate, joita käytetään erityisesti muslimimaissa.

*Kameez* eli *qamis* (; ; ) on eräänlainen tunika.

Shalwar kamizeja on käytetty ainakin 2&nbsp;000 vuotta. Pohjois-Afganistanissa sijaitsevilta Tillya Tepen kaivauksilta on löydetty ensimmäiselle vuosisadalle ajoittuvia kuninkaallisia hautoja, joissa on ollut shalwar kamiziin puettuja naisia.

## Lähteet
*
*

### Viitteet
Luento

**Luento** on suullinen esitys jonkin asian opettamiseksi. Pääasiassa luentoja käytetään korkeakoulussa tai muussa aikuisopetuksessa. Tavallisesti luento-opetus koostuu sarjasta esitelmiä. Luento-opetus voi sisältää keskusteluluentoja, haastatteluluentoja, vuoropuheluluentoja ja korokekeskusteluja.  Luennon pitäjä eli luennoija tai luennoitsija seisoo yleensä opetustilan eli luentosalin etuosassa. Luento onkin tyyppiesimerkki frontaaliopetuksesta. Luentoja käytetään silloin, kun opetus täytyy suunnata suurelle yleisölle kerralla. Luennot kestävät vajaasta tunnista useampaan tuntiin.

Yliopistoissa luentojen alkamisaikaan liittyy perinteisesti akateemisen vartin käytäntö, jossa esim. "klo 14" alkavaksi ilmoitettu luento alkaa klo 14.15.

## Katso myös
* Neuvottelu
* Konferenssi
* Palaveri
* Kokous
* Oppitunti

## Lähteet
Oupa Gqozo

**Joshua Oupa Gqozo** (s. 10. maaliskuuta 1952 Kroonstad) oli entisen nimellisesti itsenäisen Ciskein bantustanin sotilasjohtaja.

Gqozo työskenteli nuorena Etelä-Afrikan vankeinhoitolaitoksessa vartijana ja liittyi myöhemmin maan puolustusvoimiin (South Africa Defence Force, SADF), missä toimi rivisotilaana 21. pataljoonassa lähellä Johannesburgia. Kun Ciskein puolustusvoimat (Ciskei Defence Force, CDF) perustettiin maaliskuussa 1981 SADF:n 141. pataljoonasta siirtyi Gqozo CDF:n upseeristoon. Ciskei julistettiin itsenäiseksi valtioksi 4. joulukuuta 1981 ja sen presidentiksi nousi Lennox Sebe. Everstiksi ylennetty Gqozo toimi CDF:ssä muun muassa sotilasattaseana Pretoriassa ja hänet ylennettiin prikaatinkenraaliksi 1988. Joulukuussa 1989 hänestä tuli Ciskein sotilastiedustelun komentaja.

4. maaliskuuta Gqozo toteutti maassa sotilasvallankaappauksen syrjäyttäen presidentti Lennox Seben tämän ollessa valtiovierailulla Hongkongissa. Vuoden 1991 aikana Gqozo perusti Ciskeihin *African Democratic Movement* -puolueen pyrkien vähentämään ANC:n vaikutusvaltaa ja osallistui puolueen nimissä delegaattina CODESAan. Gqozo syytti ANC:tä pyrkimyksestä syöstä hänet vallasta.

## Bishon verilöyly

Yksi ANC:n suurimmista ongelmista 1990-luvun alkupuolella oli sen kykenemättömyys pitää poliittisia tilaisuuksia nimellisesti itsehallinnollisissa bantustaneissa. 23. elokuuta ANC päätti kohdistaa painostuskampanjansa erityisesti KwaZulun, Ciskein ja Bophuthatswanan hallituksiin. Syyskuussa 70&nbsp;000 ANC:n kannattajaa marssi kohti Ciskein pääkaupunkia Bishoa. Joukon lähestyessä kaupunkia prikaatikenraali Oupa Gqozan joukot avasivat tulen väkijoukkoon. 7. syyskuuta 1992 Gqozon joukot avasivat tulen 70&nbsp;000 ANC:n kannattajan mielenosoitusmarssia kohti Bishon edustalla. Tulituksessa kuoli 29 ja haavoittui yli kahtasataa ihmistä. Ciskein korkein oikeus vapautti myöhemmin Gqozon ja ylikersantti Thozamile Velitin verilöylystä nostetusta murhasyyttestä.

22. maaliskuuta 1994 Gqozo ilmoitti Etelä-Afrikan ulkoministeri Pik Bothalle eroavansa Ciskein johtajan tehtävistä. Maahan muodostettiin väliaikainen hallitus, joka hallinnoi maata saman vuoden vaaleihin asti.

## Lähteet
Hakola

**Hakola** on kylä entisen Alahärmän kunnan alueella Kauhavalla Etelä-Pohjanmaalla. Kylä on Lapuanjoen varrella lähellä valtatie 19:ää ja muutaman kilometrin koilliseen Ylihärmän kirkonkylästä. Hakolassa on noin 400 asukasta ja siellä on muun muassa entisen Härmän sairaalan tiloissa toimiva terveyskeskuksen vuodeosasto sekä päiväkoti. Hakolassa on toiminut koulu, joka lakkautettiin keväällä 2022. Hakolan koulu oli toiminnassa yli sata vuotta.

Kirkonrakentaja Antti Hakola asui Hakolan kylässä.

## Hakolan palo
Hakolan kylä paloi lähes kokonaan vuonna 1917. Palo syttyi karjaladosta, josta se levisii ladon päädyssä olevaan risuläjään. Kipinöiden lentäessä talojen pärekatoille myös talot syttyivät palamaan. Palo levisi tuulen mukana polttaen koko kylän, lukuun ottamatta ainoaa jäljelle jäänyttä taloa, Tuomaantupaa. Se oli rakannettu kylän länsipuolella sijaitsevalle Kissikalliolle ja säästyi näin palolta.

Palo sai alkunsa lasten varomattomasta tulitikkujen käsittelystä. Vuosikymmenten saatossa Hakola on rakennettu uudelleen.

## Luonto
Hakolassa on paljon peltoa, suurin osa pelloista sijaitsee kylän itäpuolella. Hakola sijaitsee Lapuanjoen varressa.

## Lähteet
Avolouhos

**Avolouhos** on kaivos, josta louhinta tapahtuu maan pinnalla. Avolouhoksessa louhitaan malmia eli metalleja tai arvomineraaleja, mutta myös sivukiviä. Sivukiveä joudutaan yleensä louhimaan enemmän kuin malmia. Sivukivilouhinnan määrän määrää kaivossuunnittelu: mitä syvemmältä malmia aiotaan hakea, sen isommaksi kasvaa sivukiven louhintamäärä. Avolouhoksen maksimisyvyyden määrää toiminnan kannattavuus: tietyn rajan jälkeen on edullisempaa louhia malmi maanalaisesti kuin avolouhintana.

Myös hiiltä on louhittu avolouhoksissa.

## Avolouhoksia
* Chilen Atacamassa sijaitseva Chuquicamatan kuparikaivos on maailman suurin avolouhos.
*Bingham Canyon, Salt Lake Cityssä, Utahissa Yhdysvalloissa sijaitseva louhos on maailman syvin avolouhos, joka on toiminut jo vuodesta 1906
*Kostamuksen avolouhos
* Mätäsvaaran avolouhoksessa Lieksassa on nykyisin muun muassa Lieksan Vaskiviikkojen konserttipaikka
* Elijärven kaivos on esimerkki avolouhoksesta, jonka toiminta on siirtynyt täysin maanalaiseksi. Vastaava siirtymä on tapahtunut useimmilla Suomen maanalaisilla kaivoksilla: toiminta on yleensä alkanut avolouhoksena.
* Siilinjärven kaivos on louhintamäärältään Suomen suurin kaivos. Se tuottaa raaka-ainetta lannoiteteollisuuden tarpeisiin.
* Lahnaslammen kaivos Sotkamossa tuottaa talkkia paperi-, maali- ja muoviteollisuuden tarpeisiin.
* Juuan Nuutajärven vuolukivikaivokset ovat avolouhoksia. Ainakin yksi louhoksista on jo hylätty ja täyttynyt osaksi vedellä.
* Paraisilla  brittiläisen SigmaRocin (2021-) omistama Nordkalk louhii kalkkikiveä.

## Aiheesta muualla

## Lähteet
Maanalainen kaivos

**Maanalainen kaivos** on paikka, jossa malmia louhitaan tunneleista käsin. Maanalaisessa kaivoksessa joudutaan malmin ja sivukiven irrotuksen ja poiston lisäksi rakentamaan runsaasti infrastruktuuria: tunneleita, sähköverkostoa, tuuletuskanavia ja vesijohtoja. Tunnelit joudutaan usein myös tukemaan joko pultein, verkotuksin tai betonoimalla. 

Louhinnan valmistelu vaatii maanalaisissa kaivoksissa runsaasti aikaa. Tunneleista käsin malmi louhitaan maanalaisista louhoksista eri menetelmillä, jotka riippuvat malmin ja sen isäntäkiven luonteesta, rakenteesta ja asennosta. Yksittäinen louhos saattaa valmisteluvaiheessaan vaatia runsaasti erillisiä tunneleita muun muassa porausta ja räjäytystä sekä lastausta ja malmin kuljetusta varten. Malmi voidaan kuljettaa ylös kaivoksesta joko kuorma-autoilla, vinokuljettimilla, tai kaivoshissin avulla. Isommissa maanalaisissa kaivoksissa on usein myös maanalaiset murskaamot, huolto- ja korjaamotiloja, sosiaalitiloja ja esimerkiksi Pyhäsalmen kaivoksessa maailman syvin sauna.

## Työturvallisuus
Maanalaiset kaivokset ovat riskialttiita työpaikkoja. Vaaroja ovat muun muassa sortumat, tulvat, tulipalot ja myrkylliset kaasut. Mitä syvemmällä kaivostoimintaa harjoitetaan, sen suurempi on kallioperässä vallitseva paine. Tämä vaikeuttaa toimintaa ja lisää kallion tukemisen tarvetta. Tämän vuoksi työturvallisuudesta huolehtiminen ja kulunvalvonta on oleellinen osa maanalaista kaivostoimintaa. 

Länsimaissa kaivostoiminta on nykyisin yleensä pitkälle koneistettua ja osin automatisoitua. Kehitysmaissa kaivostoiminta on työvoimaintensiivisempää toimintaa, jossa käsityöllä on edelleen merkittävä osuus. Sama näkyy myös työturvallisuudessa. Vaarallisimpia kaivoksia ovat hiilikaivokset, joissa muun muassa Kiinassa kuolee vuosittain tuhansia ihmisiä kaasuräjähdysten ja niiden aiheuttamien sortumien seurauksena. 

## Suomen maanalaisia kaivoksia
Suomessa on useita maanalaisia kaivoksia. Näistä vuonna 2007 toiminnassa olivat muun muassa
*Elijärven kaivos
*Hituran kaivos
*Pahtavaaran kaivos
*Pyhäsalmen kaivos
*Suurikuusikon kaivos

## Katso myös
*kaivos
*avolouhos
*kaivannaistoiminta
Valtion turvallisuusneuvosto

**Valtion turvallisuusneuvosto** () oli Etelä-Afrikan hallituksen vuonna 1972 perustama turvallisuuselin. Se oli alun perin yksi kahdestakymmenestä komiteasta, joiden tehtävänä oli toimia neuvoa-antavana elimenä maan hallitukselle, mutta vuonna 1979 siitä tuli vaikutusvaltaisin neljästä jäljelle jääneestä komiteasta. Sen puheenjohtajana toimi presidentti P.W. Botha ja muina jäseninä olivat puolustus-, ulko-, oikeus- sekä lain ja järjestyksen ministerit, maan puolustusvoimien (SADF) komentaja sekä turvallisuuspoliisin ja sotilastiedustelun komentajat.SSC toimi kansallisena komentokeskuksena, jossa käsiteltiin tuoretta tiedustelutietoa ja muodostettiin turvallisuuspoliittisia linjauksia. Sen toimintaa tuki noin 90 hengen sihteeristö, joka koostui pääasiassa sotilas- ja tiedusteluhenkilöistä.

Valtion turvallisuusneuvoston päätöksiä toimenpanemaan luotiin yhdistettyjä hallintokeskuksia (), jotka pääsääntöisesti vastasivat maan sotilaspiirejä. Vuonna 1986 maassa toimi kaksitoista hallintokeskusta, joiden johtajina toimi armeijan tai poliisin prikaatinkenraaleja. Prikaatinkenraalien alaisuudessa oli 50–55 armeijan ja turvallisuuspoliisin upseeria. Yhdistetyt hallintokeskukset ohjasivat niin sanottujen alikeskusten toimintaa alueellaan, jotka muodostuivat kaupunkien virkamiehistä sekä poliisin ja armeijan yksiköistä. Alimman tason turvallisuusjärjestelmässä muodostivat "minikeskukset", jotka olivat palo- ja postipäälliköitä ja paikallisia turvallisuusvirkamiehiä.

## Lähteet
Aelius Aristides

**Publius Aelius Aristides** (; 117–181) oli kreikkalais-roomalainen reettori, jota pidetään toisen sofistiikan keskeisimpänä edustajana.

Aelius Aristides osoitti puhujankykynsä jo nuorena, ja omisti itsensä retoriikan opiskelulle. Retoriikka oli hänelle kaikkein korkein ammatti. Sen ohella hän harrasti runoutta. Hänen opettajiaan olivat Herodes Atticus, jota hän kuunteli Ateenassa, sekä Aristokles Pergamonlainen, Polemon Laodikeialainen ja grammaatikko Aleksandros Kottyaionlainen.

Aristideelta on säilynyt 55 puhetta ja kaksi tutkielmaa retorisista aiheista. Puheisiin kuuluu mm. eri jumaluuksien ja kaupunkien ylistyspuheita. *[[Pyhät kertomukset]]* (*Hieroi logoi*) on Aristideen kirjoittama omaelämäkerrallinen teos, joka kertoo erityisesti tekijänsä sairauden ja parantumisten vaiheista.

## Lähteet
Allan Wells

**Allan Wipper Wells** (s. 3. toukokuuta 1952 Edinburgh) on entinen skotlantilainen pikajuoksija, joka voitti Britannian edustajana olympiakultaa 100 metrin juoksussa Moskovan 1980 olympialaisissa. Hän kukisti tiukassa kilpailussa Kuuban Silvio Leonardin; molemmat saivat saman ajan 10,25. Wells saavutti hopeaa 200 metrillä ajalla 20,21 häviten 0,02 sekunnilla Italian Pietro Mennealle. Ison-Britannian pikaviestijoukkueen jäsenenä hän saavutti neljännen tilan. 

Helsingin MM-kilpailuissa 1983 Wells sijoittui neljänneksi sekä 100 metrillä (10,27) että 200 metrillä (20,52).

Kansainyhteisön kisoissa Wells saavutti kultaa 200 metrillä ja 4&nbsp;×&nbsp;100 metrillä sekä hopeaa 100 metrillä Edmontonissa 1978. Neljä vuotta myöhemmin Brisbanessa hän voitti kultaa sekä 100 että 200 metrillä.

Vuoden 1986 EM-kilpailuissa hän sijoittui viidenneksi niin 100:lla kuin 200 metrilläkin.

Wells ei käyttänyt lähtötelineitä ennen kuin sääntömuutos pakotti hänet siihen Moskovan olympiavuonna-

Wellsillä on oma liikesarja.

## Lähteet
* Allan Wells 1980 Moscow Olympics A Sporting Nation
* 

### Viitteet
Aelius

**Aelius** tai **Aelia** oli seuraavien antiikin roomalaisten henkilöiden nimi:

* Publius Aelius Paetus, konsulina 337 eaa.
* Gaius Aelius Paetus, konsulina 286 eaa.
* Publius Aelius Q.f. Paetus, konsulina 201 eaa.
* Sextus Aelius Q.f. Paetus Catus, konsulina 198 eaa.
* Publius Aelius P.f. Ligus, konsulina 172 eaa.
* Quintus Aelius Paetus, konsulina 167 eaa.
* Lucius Aelius Stilo Praeconinus, filologi
* Quintus Aelius Tubero, konsulina 11 eaa.
* Lucius Aelius Lamia, konsulina 3 jaa.
* Sextus Aelius Catus, konsulina 4 jaa.
* Aelius Catus, komentaja, mahdollisesti sama henkilö kuin Sextus Aelius Catus
* Lucius Aelius Sejanus, pretoriaaniprefekti
* Aelia Paetina, keisari Claudiuksen puoliso
* Publius Aelius Traianus Hadrianus eli Hadrianus, keisari
* Lucius Aelius, senaattori, Hadrianuksen ottopoika
* Lucius Aelius Caesar, konsulina 137
* Lucius Aelius Aurelius Commodus eli Commodus, keisari
* Lucius Aelius Verus, Marcus Aureliuksen kanssahallitsija
* Aelius Aristides, reetori
* Aelius Dionysius, oppinut
* Aelius Donatus, grammaatikko
* Aelius Spartianus, historioitsija
* Ailios Theon (Aelius Theon, ensimmäinen vuosisata), sofisti ja reettori

## Katso myös

* Aelia Capitolina, Jerusalemin nimi myöhemmällä roomalaisella kaudella
Esimoderni

**Esimodernin** käsitteellä verrataan kulttuurintutkimuksessa modernia ja sitä edeltävää yhteiskuntaa tai aikakautta ennen modernia. Tämä tarkoittaa tutkijoille yleensä aikaa ennen noin vuotta 1500 Euroopassa. Esimoderni tarkoittaa siis aikaa ennen modernisaatiota.  

Esimerkiksi Julia Costa Lopez rekonstruoi artikkelissaan The ‘Premodern’ World neljä olemassa olevaa tapaa käsitellä esimodernia maailmaa, jotka korostavat vastaavasti sen uskonnollisuutta, paikallisuutta, monimutkaisuutta ja samankaltaisuutta nykyhetken kanssa.

Esimodernin ajan epistemologia perustui pääasiassa auktoritatiivisista lähteistä saatuun ilmoitettuun tietoon. Uskottiin, että perimmäinen totuus voitiin tietää ja että tie tähän tietoon kulki suoran ilmoituksen kautta. Tämän ilmoituksen oletettiin yleensä tulevan jumalalta tai joltain jumalista. Auktoriteetin lähteinä olivat kirkko, joka piti ilmoitettua tietoa hallussaan ja oli sen tulkitsija. Kirkko oli ensisijainen auktoriteettilähde esimodernina aikana. 

Modernina aikana tuli hallitseviksi kaksi uutta tietämisen tapaa. Empirismi (tietäminen aistien kautta), joka kehittyi vähitellen tieteelliseksi empirismiksi tai moderniksi tieteeksi. Toinen epistemologinen lähestymistapa oli järki tai logiikka.

## Lähteet

## Katso myös

* Varhaismoderni
* Moderni
* Postmoderni
Whigfield

**Whigfield** (oikealta nimeltään **Sannie Charlotte Carlson**, s. 11. huhtikuuta 1970 Skælskør, Tanska) on tanskalainen laulaja, näyttelijä ja musiikkituottaja. Yksi hänen tunnetuimmista musiikkikappaleistaan on vuonna 1994 julkaistu ”Saturday Night”.

## Diskografia

### Albumit
* *Whigfield* (1995)
* *Whigfield 2* (1997)
* *Whigfield 3* (2000)
* *Whigfield 4* (2002)
* *Greatest Remix Hits* (2006, julkaistu Australiassa)
* *Dance With Whigfield* (2005, julkaistu Saksassa)
* *Waiting For Saturday Night – Her Greatest Hits* (julkaistu Saksassa)
* *Greatest Hits* (julkaistu Meksikossa)
* *All in One* (2007)

## Lähteet
Rikastamo

**Rikastamo** on laitos, jossa kaivoksesta louhitusta raaka-aineesta eli malmista poistetaan hyödyttömät mineraalit eli harmeet. Rikastuksen tavoitteena on myös nostaa raaka-aineesta eli syötteestä saatavan tuotteen arvoainepitoisuutta. Rikastuksen tuotetta sanotaan rikasteeksi. Sitä käytetään jatkojalostuksen raaka-aineena.

## Rikastusmenetelmät
Rikastusmenetelmistä tärkeimmät ovat painovoimaan perustuvat rikastusmenetelmät sekä vaahdotus. Myös magneettisuuteen ja liuotukseen perustuvia menetelmiä käytetään.

### Painovoimamenetelmät
Painovoimamenetelmät perustuvat mineraalien välisiin tiheyseroihin. Klassinen esimerkki painovoimamenetelmistä on käsikäyttöinen vaskooli. Teollisessa mittakaavassa toimiva vastaava laite on tärypöytä. Raskasta väliainetta voidaan käyttää myös painovoimarikastukseen: kevyempi sivukivi nousee kellumaan väliaineen (esimerkiksi kvartsihiekka-vesiliete) pinnalle kun painavammat malminkappaleet painuvat väliaineen pohjalle. Painovoimamenetelmiä käytetään esimerkiksi metallisen kullan ja kromimalmin rikastukseen.

### Vaahdotus
Vaahdotus perustuu mineraalien fysikaalisiin ominaisuuksiin ja pinta-aktiivisuuteen. Tietyillä mineraaleilla on taipumus hylkiä vettä ja sitoutua öljyihin, toiset taas viihtyvät paremmin veden seurassa. Vaahdotuksessa tätä hyödynnetään siten, että rikastettavan aineen ja veden seokseen puhalletaan ilmakuplia, joihin rikastettavat mineraalit tarttuvat, ja kuplien noustessa pintaan kehkeytyy vaahdotusastian pintaan mineraalipitoinen vaahto, joka kuoritaan talteen ja kuivataan. Käänteisessä vaahdotuksessa talteen otetaan vaahdotusastian pohjalle kertyvä sakka. Vaahdottumisen tehostamiseksi voidaan käyttää erilaisia vaahdotuskemikaaleja. Vaahdotus on suosittu rikastusmenetelmä muun muassa sulfidimalmeille. Käänteistä vaahdotusta käytetään esimerkiksi kalkkikiven rikastuksessa.

### Magneettiset menetelmät
Magneet
tai harmeen magneettisuuteen. Rautamalmit ovat magneettisia ja niitä voidaan rikastaa magneetin avulla, pigmenttimineraalien tuotannossa magneettiset harmemineraalit taas voidaan poistaa magneetin avulla tuotteesta.

### Liuotusmenetelmät
Liuotusmenetemiä käytetääliuotetaan vahvaan happoon, ja haposta kerätään esimerkiksi syanidin avulla talteen kulta, joka voidaan erottaa sitten syanidista. Myös elohopeaa on käytetty kullan kerääjänä, mutta nykyään sitä käytetään lähinnä kehitysmaiden kaivoksilla, länsimaissa sen käyttö on lopetettu. Kumpikin kullan kerääjänä toimiva aine on myrkyllinen, mutta oikein toimittaessa syanidi voidaan tuhota ilman haittavaikutuksia. Elohopeaa ei voi tuhota. Liuotusmenetelmä on myös bakteeriliuotus, jossa metallit irrotetaan kallioperässä luonnostaan esiintyvien rikillä elävien bakteerien avulla liuokseen, josta ne sittemmin erotetaan. Tätä menetelmää tullaan käyttämään muun muassa nikkelin rikastamiseen  Talvivaaran kaivoksella Sotkamossa.

## Katso myös
*Kaivos
*Kaivannaistoiminta
Binaural

**Binaural** on yhtyeen Pearl Jam kuudes studioalbumi, joka julkaistiin 16. toukokuuta 2000. Albumilta julkaistiin kaksi singleä: "Nothing As It Seems" (julkaistu 25. huhtikuuta 2000) ja "Light Years" (julkaistu 18. heinäkuuta 2000). Albumi on yhtyeen ensimmäinen, jossa on mukana rumpali Matt Cameron.

Albumin kansitaide on Hubble-avaruusteleskoopin ottama kuva Hourglass Nebulasta. Hubblen ottamat kuvat Helix Nebulasta ja Eagle Nebulasta ovat myös mukana, sisäkannessa. Kuvia käytettiin NASA:n luvalla.

*Binaural* myi 226 000 kappaletta ensimmäisellä viikollaan. Albumi oli Pearl Jamin ensimmäinen studioalbumi, joka ei myynyt platinaan oikeuttavaa määrää, se myi kultaa Yhdysvalloissa myyden hieman yli 700 000 kappaletta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
#* Sisältää piilotetun kappaleen "Writer's Block"

## Alkuperäiset kappaleet
Kun *Binaural* julkaistiin ensin maaliskuussa 2000, siinä oli vähän erilainen kappalelista, kuin lopullisessa versiossa Jotkut albumin kappaleet poistettiin albumilta, ja julkaistiin vasta albumilla *[[Lost Dogs]]*, ja kappale "Gods' Dice" lisättiin lopulliseen versioon. Alkuperäinen versio:

# "Breakherfall"
# "Insignificance"
# "Evacuation"
# "Letter To The Dead"
#* Myödemmin nimetty uudelleen nimelle "Sad"
# "Rival"
# "Grievance"
# "Light Years"
# "Of The Girl"
# "Thin Air"
# "Nothing As It Seems"
# "Fatal"
# "Sleight Of Hand"
# "Soon Forget"
# "In The Moonlight"
# "Parting Ways"
# "Education"

## Listasijoitukset

### Albumi

### Singlet

## Henkilöt

* Eddie Vedder – kitara, laulu, ukulele
* Stone Gossard – kitara
* Jeff Ament – basso
* Mike McCready – kitara
* Matt Cameron – rummut
* April Cameron – viulu
* Justine Foy – sello
* Mitchell Froom – koskettimet, harmoni
* Pete Thomas – lyömäsoittimet
* Wendy Melvoin – lyömäsoittimet
* Tuottajat: Tchad Blake ja Pearl Jam
* Miksaus: Brendan O'Brien ja Tchad Blake

## Lähteet
Hangalassin ulus

**Hangalassin ulus**  (, ) on paikallinen itsehallintoalue Sahan tasavallan keskiosassa Venäjällä tasavallan pääkaupungin Jakutskin eteläpuolella. Se rajoittuu pohjoisessa Gornyin ulusiin ja Jakutskin kaupunkipiirikuntaan, koillisessa Megino-Kangalassin ulusiin sekä etelässä Amgan, Aldanin ja Oljokminskin uluseihin (piireihin). Hangalassin ulusin pinta-ala on 24 700 km². Tärkeitä elinkeinoja ovat nautakarjan ja hevosten kasvatus. 

Vuosina 1937-1992 piirin nimi oli **Ordžonikidzen ulus**, Sergo Ordžonikidzen mukaan.

Kunnan eteläosassa Lenan varrella sijaitsee nykyisin Lenan pylväiden kansallispuisto.

## Kuntajako
Piirissä on 18 paikallishallinnollista yksikköä (kuntaa): kaksi kaupunkikuntaa ja 16 maalaiskuntaa (nasleg). Piirin hallinnollinen keskus on Pokrovskin kaupunki.

Kunnat:

**Asukasluvun kehitys**
*35 094 (1989) 
*25 109 (2002) 

## Lähteet

## Aiheesta muualla

*Hangalassin ulusin sivut Sahan tasavallan portaalissa
*Piirin kartta
Pyhän Kolminaisuuden kirkko (Kempele)

**Pyhän Kolminaisuuden kirkko** eli **Kempeleen uusi kirkko** on Kempeleen keskustaajamassa sijaitseva Kempeleen evankelis-luterilaisen seurakunnan kirkkorakennus. Kirkon paikka sisältyy Museoviraston määrittelemiin valtakunnallisesti merkittäviin rakennettuihin kulttuuriympäristöihin. Uuden kirkon välittömässä läheisyydessä sijaitsevat myös Kempeleen vanha kirkko ja Kirkonmäen hautausmaa.  

## Historia
Uuden kirkon suunnitteleminen Kempeleeseen aloitettiin 1970-luvun lopulla. Kunnan asukasluvun kasvaessa vanhan kirkon tilat olivat jäämässä pieneksi. Uuden kirkon sijoituspaikkoja Kirkonmäen lisäksi olivat keskustaajaman seurakuntatalon tontti, Vanhan pappilan tontti, nykyisen terveyskeskuksen alue sekä Kokkokangas. Uuden kirkon sijoituspaikka sai jonkin verran vastustusta, koska pelkona oli että uusi pilaa vanhan kirkon miljöön.

Vuonna 1982 suunnittelutoiminta ryhtyi enemmän pohtimaan uuden kirkon toteuttamista. Kirkon rakentamisen alkuun meni kuitenkin vielä vuosia, koska 1980-luvulla seurakunnalla oli ensin toteuttavana toinen iso investointi, keskustan seurakuntatalon laajentaminen. Lisäksi rahoitusta uuteen kirkkoon kerättiin ahkerasti. Vuonna 1990 seurakunta järjesti kutsukilpailun, ja ehdotuksia tuli viideltä pohjoissuomalaiselta arkkitehtitoimistolta. Lopulta arkkitehti Jorma Tepon suunnitelma hyväksyttiin. Kirkon vihkiäisiä vietettiin 8. elokuuta 1993. 

## Lähteet

## Aiheesta muualla

* Kempeleen seurakunta: Pyhän Kolminaisuuden kirkko
Livio Berruti

**Livio Berruti** (s. 19. toukokuuta 1939 Torino, Italia) on italialainen entinen pikajuoksija ja olympiavoittaja. Hänestä tuli yllättäen 200 metrin kultamitalisti Rooman olympiakisoissa 1960. 

Rooman olympialaisissa Berruti sivusi 200 metrin maailmanennätystä 20,5 niin välierissä kuin loppukilpailussakin. Hän ankkuroi samoissa kisoissa Italian 4&nbsp;×&nbsp;100 metrin viestijoukkueen neljänneksi. Tokion olympialaisissa 1964 Berruti sijoittui 200 metrillä viidenneksi ajalla 20,8. Hän juoksi lisäksi avausosuuden Italian seitsemänneksi sijoittuneessa pikaviestijoukkueessa. Budapestin EM-kisoissa 1966 Berruti oli 200 metrillä seitsemäs. Méxicon olympialaisissa 1968 hän juoksi viimeisen osuuden Italian seitsemänneksi sijoittuneessa 4&nbsp;×&nbsp;100 metrin viestijoukkueessa.

Berruti voitti Universiadeissa kultaa 100:lla ja 200 metrillä Torinossa 1959 sekä ankkuroi Italian pikaviestikultaan Tokiossa 1967.

Hän saavutti Välimeren kilpailujen kultaa 200 metrin juoksussa ja hopeaa 100 metrin juoksussa vuonna 1963.

Berrutin tavaramerkkinä oli juosta mustissa laseissa ja valkoisissa sukissa.

## Lähteet
Majan talo

**Majan talo** on tiettävästi entisen Jalasjärven kunnan Koskuen kylän vanhin rakennus Kurikan eteläosassa. Tila on perustettu vuonna 1663. Se toimi majatalona 1800-luvulla ja se sai Vaasan läänin kuvernöörin tunnustuksen siisteydestään 1800-luvulla. Aikaisemmin taloa kutsuttiin Majalan taloksi ja se on Vanhatalon ohella toinen Koskuen kylän ensimmäisistä kantataloista. Vanhatalo sijaitsi Ylivallintien varrella Koskutjärven itäpuolella, nykyään vihreä Majan talo puolestaan sijaitsee järven länsipuolella Tampereentien varrella. Talo on kaksikerroksinen, mutta se ei ole aina ollut "kaksifooninkinen", vaan toinen eteinen on rakennettu taloon 1930-luvulla.

Majan talo toimi vuosina 1872–1877 venäläisen kasakkamajurin  komentopaikkana sekä vuokrattujen huoneiden osalta myös hänen perheensä kotina. Koskuelle komennettiin viideksi vuodeksi kasakkaeskadroona valvomaan sitä, etteivät paikalliset varasta puita kruunun (valtion) metsistä. Vuosien aikana kasakoiden määrä Koskuella väheni ja joukko poistui vuonna 1877 kokonaan Koskuelta Turkin sodan alettua.

Majan talo toimii nykyään sekä yksityisasuntona että pienimuotoisena majoituspalveluna.
## Lähteet
* 
### Viitteet
Volapükinkielinen Wikipedia

**Volapükinkielinen Wikipedia** on Wikipedian volapükinkielinen versio. Se perustettiin 24. tammikuuta 2004 ja se oli syyskuussa 2007 artikkelimäärältään järjestyksessä 15. suurin Wikipedia. 9. syyskuuta 2007 sinne oli luotu 108&nbsp;789 artikkelia. Suuri artikkelimäärä selittyy bottien avulla automaattisesti luoduilla artikkeleilla Yhdysvaltain kaupungeista ja Euroopan kunnista. Kesäkuussa 2007 volapükinkielisessä  Wikipediassa oli vain noin 5 000 artikkelia. Näkökulmaa leimaa osin kieli: on muun muassa paljon artikkeleita 1800-luvun lopulla toimineista lukuisista volapükkerhoista, jotka muissa Wikipedian kieliversioissa eivät ylittäisi merkittävyyskynnystä.
Herodes Atticus

**Herodes Atticus** (, , , n. 101–177) oli kreikkalais-roomalainen reettori, joka kuuluu toisen sofistiikan merkittävimpiin edustajiin.

Herodes oli kotoisin Marathonista, Attikasta. Hän sai koulutuksen retoriikassa ja filosofiassa. Hadrianus nimitti hänet Asian provinssin vapaiden kaupunkien prefektiksi vuonna 125. Palattuaan Ateenaan hänestä tuli maineikas opettaja, ja hänet valittiin arkontiksi. Antoninus Pius sai hänet Roomaan vuonna 140 Marcus Aureliuksen ja Lucius Veruksen opettajaksi ja nimitti hänet suosionosoituksena konsuliksi vuonna 143.

Kirjallisten töidensä ohella Herodes rahoitti useita julkisia hankkeita, kuten Ateenan ja Delfoin stadioneja, Korintin teatteria sekä akvedukteja. Herodeksen puoliso oli Aspasia Annia Regilla.
Bhilai

**Bhilai** tai **Bhilai Nagar** on Intian Chhattisgarhin osavaltion toiseksi suurin kaupunki. Se sijaitsee parikymmentä kilometriä osavaltion pääkaupungista Raipurista länteen. Vuoden 2011 väestönlaskennan mukaan kaupungissa asui 625&nbsp;697 asukasta. Bhilain ja Durgin kaupunki ovat kasvaneet toisiinsa kiinni.

Kaupungissa toimii yksi maailman suurimmista terässulatoista, joka työllistää yli 50&nbsp;000 ihmistä, mikä on lähes kymmenesosa kaupungin asukkaista. Rautamalmi saadaan läheisistä kaivoksista.

Bhilai sijaitsee noin kolmensadan metrin korkeudessa. Siellä vallitsee Köppenin ilmastoluokituksen mukaan trooppinen ilmasto. Sadetta saadaan kesäkuun ja lokakuun välisenä aikana noin 1&nbsp;110 millimetriä. Muulloin sataa alle 30 millimetriä kuukaudessa. Vuosittainen sademäärä on noin 1&nbsp;190 millimetriä. Keskimääräiset lämpötilat vaihtelevat joulukuun 20 °C:n ja toukokuun 35 °C:n välillä.

## Lähteet
Ranchi

**Ranchi** (hindiksi: राँची), (santaliksi: ᱨᱟᱺᱪᱤ) on Intian Jharkhandin osavaltion pääkaupunki. Vuonna 2011 siellä asui 1&nbsp;073&nbsp;427 asukasta. Ranchi sijaitsee noin 650 metrin korkeudessa, joten sen ilmasto on kesäisinkin miellyttävän viileä. Niinpä Biharin ylimystö on mielellään hankkinut kaupungista kesäpalatseja jo satojen vuosien ajan.

Kaupungissa on lentokenttä. Matkailijoita houkutellaan luontokohteilla: erityisesti alueen vesiputoukset ovat kuuluisia. Siellä on myös hindulaisia temppeleitä.

Ranchi oli Jharkhandin itsenäisyysliikkeen keskus, kun Biharin eteläosien heimoalueet halusivat erota Biharista. Jharkhandista tuli itsenäinen osavaltio vuonna 2000.


Tiedosto:Ranchi 9239.JPG|Näkymää kaupunkiin
Tiedosto:Radium Road at Kutchery Chowk - Ranchi 8694.JPG|Katunäkymää


## Lähteet

## Aiheesta muualla
Iso-Evo

**Iso-Evo** on kylä entisessä Lammin kunnassa Kanta-Hämeessä. 

Kylä on syntynyt historian saatossa Evojoen varrelle, joka vuodesta 1892 oli merkittävä puutavaran kuljetusreitti 1960-luvulle asti. Tosin kylän asutus on peräisin jo huomattavasti varhaisemmalta ajalta. Samat suvut ovat asuttaneet kylää jo satojen vuosien ajan. Lapsiperheitä kylällä on enää muutama ja väestö ikääntyy. 

Iso-Evon ympäristö koostuu pääasiassa viljellystä peltomaasta sekä hoitometsistä. Iso-Evon ja Evon kylät lasketaan paikallisestikin usein samaksi kyläksi, vaikka käytännössä Evon kylään on matkaa noin neljä kilometriä. 

Kylässä on myös kotiseutuneuvos, jonka nimi on Uljas Kiuru (kuollut).
Khrysostomos

**Khrysostomos** (kreikkaa: "Kultasuu") oli seuraavien antiikin aikaisten henkilöiden lisänimi:

* Dion Khrysostomos eli Dio Cocceianus tai Dion Prusalainen (n. 40 – n. 120), reetori
* Johannes Khrysostomos  (347–407), kirkkoisä
Toscanan suurherttuakunta

**Toscanan suurherttuakunta** (, ) oli Keski-Italiassa vuosina 1569–1859 sijainnut valtio, jonka pääkaupunki oli Firenze. Alun perin, vuoteen 1737 saakka, suurherttuakuntaa hallitsivat Medicin suvun jäsenet. Sen jälkeen valtaistuin siirtyi Habsburgien valtakunnan perilliseksi avioliittonsa kautta tulleelle Lothringenin herttua Frans Stefanille, josta tuli myöhemmin myös Pyhän saksalais-roomalaisen keisarikunnan keisari Frans I. Hänen jälkeensä Toscanaa hallitsivat Habsburg-Lothringen-sukuiset hallitsijat vuoteen 1801 saakka ja uudestaan vuosina 1814–1859.  

Vuonna 1801 Toscana muutettiin Etrurian kuningaskunnaksi, jota muutaman vuoden ajan hallitsivat Bourbon-sukuiset kuninkaat. Vuonna 1807 Napoleon I liitti maan Ranskaan. Napoleonin sisar Élisa Bonaparte sai Toscanan suurherttuattaren arvonimen, mutta ei todellisuudessa toiminut hallitsijana. Napoleonin kukistuttua Habsburgit palasivat Toscanassa valtaan.

Vuonna 1859 Toscana liitettiin Sardinian kuningaskuntaan, josta muutamia vuosia myöhemmin laajentuessaan muuttui yhdistyneeksi Italian kuningaskunnaksi.

## Luettelo Toscanan suurherttuoista
### Toscanan suurherttuat 1569–1737, Medici-suku

### Toscanan suurherttuat vuosina 1737–1801, Habsburg-Lothringen-suku

### Etrurian kuninkaat vuosina 1801–1807, Bourbon-suku

### Toscanan suurherttuat vuosina 1814–1859, Habsburg-Lothringen-suku

## Katso myös
* Toscana

## Aiheesta muualla
Hiljaisuuden lapset (elokuva)

**Hiljaisuuden lapset** (*Hear the Silence*) on vuonna 2003 tehty englantilainen elokuva, joka sijoittuu vuoteen 1999. Elokuva kertoo Nicky-pojasta, joka todetaan 4-vuotiaana autistiseksi ja hänen äitinsä arvelee autismilla olevan yhteyden MPR-rokotteeseen. Hugh Bonneville esittää Andrew Wakefield -nimistä lääkäriä, joka ensimmäisenä yhdisti autismin tähän rokotteeseen. 

## Näyttelijät

## Lähteet

## Aiheesta muualla

*
Tautologia

**Tautologia** voi tarkoittaa:

* Tautologia logiikassa – lauselogiikan väittämä, johon voidaan päätyä mistä tahansa väittämästä eli joka on tosi kaikissa malleissa, esimerkiksi A ∨ ¬A.
* Tautologia retoriikassa – toistaminen puheessa ilman, että lisätään uutta informaatiota.
Outi-kirjastot

**Outi-kirjastot** on Pohjois-Pohjanmaan kaupungin- ja kunnankirjastojen muodostama seudullinen verkosto eli kirjastokimppa. Outi-kirjastoihin kuuluu 16 kuntaa: Hailuoto, Ii, Kempele, Kuusamo, Liminka, Lumijoki, Muhos, Oulu, Pudasjärvi, Pyhäjoki, Raahe, Siikajoki, Taivalkoski, Tyrnävä, Utajärvi ja Vaala. Kirjastoilla on yhteinen asiakas- ja aineistorekisteri sekä kirjastojärjestelmä. Outi-kirjastot ottivat käyttöön avoimen lähdekoodin kirjastojärjestelmän Kohan vuoden 2016 alussa.

Outi-kirjastot ottivat käyttöön Kansalliskirjaston kehittämän ja ylläpitämän verkkokirjaston Finnan helmikuussa 2018. 

Oulun kaupunginkirjasto-maakuntakirjasto liittyi Outi-kirjastoihin vuonna 2012, Pudasjärvi, Pyhäjoki, Raahe ja Taivalkoski vuonna 2016, Kuusamo vuonna 2017 sekä Vaala vuonna 2019.

## Lainaaminen ja varaaminen
Outi-kirjastojen aineistoa voivat lainata kaikki, joilla on jonkin Outi-kirjastojen kirjastokortti. Laina-aika on tavallisesti neljä viikkoa. Asiakkaalla voi olla yhtä aikaa enintään 100 lainaa ja 50 varausta. Lainat voi myös palauttaa maksutta mihin tahansa Outi-kirjastoon. Lainat voi uusia jos niistä ei ole varauksia ja asiakkaalla on maksuja alle 12 euroa. Lainan voi uusia enintään viisi kertaa peräkkäin. Uusimisen voi tehdä verkkokirjastossa, paikan päällä kirjastossa tai puhelimitse. Uusimiseen tarvitaan kirjastokortti.

Outi-kirjastoilla on yhteinen varausjono, mikä tarkoittaa sitä että asiakas voi saada varaamansa teoksen lainaan mistä tahansa Outi-kirjastosta. Varaaminen on ilmaista, mutta noutamattomasta varauksesta peritään maksu.

Outi-kirjastoilla on yhteiset käyttösäännöt ja toimintakertomus.

## Outi-kirjastokimpan toimipisteet

Lokakuussa 2021 Outi-kirjastokimpassa oli yhteensä 57 kiinteää tai liikkuvaa palvelupistettä.

(taulukointi kesken, alkuun osin poimien)

* Kempeleen Linnakankaan kirjasto
* Kempeleen Tietotori
* Kirjastoauto Iso Karhu
* Kirjastoauto Kirjakka
* Kirjastoauto Onneli
* Kirjastoauto Teuvo
* Komppalinnan lähikirjasto
* Kuivaniemen kirjasto
* Luohuan lähikirjasto
* Monipalveluauto Poppaloora
* Paavolan lähikirjasto
* Pattijoen kirjasto
* Pirttikosken lähikirjasto
* Revonlahden lähikirjasto
* Temmeksen kirjasto
* Tupoksen kirjasto

## Lähteet

## Aiheesta muualla
* Outi-kirjastot
* Outi-verkkokirjasto Finnassa.
Julia Murney

**Julia Kathleen Murney** (s. 14. tammikuuta 1969) on yhdysvaltalainen näyttelijä ja laulaja. Hän on näytellyt etupäässä teatterissa.

Murneyn vanhemmat antoivat hänelle nimen The Beatlesin kappaleen ”Julia” mukaan.

## Ura
Murney esiintyi off-Broadwayllä Andrew Lippan musikaalissa *The Wild Party*. Hän oli ehdolla roolisuorituksestaan Drama Desk Awardin saajaksi. Muita hänen teateriroolejaan on näytelmissä *The Vagina Monologues*, *Crimes of the Heart*, *A Class Act*, *Time and Again* ja *First Lady Suite*. Hän teki ensiesiintymisensä Broadwaylla vuonna 2005 musikaalissa *Lennon*, joka kertoo John Lennonin elämästä. Murney esiintyi Elphaban roolissa *[[Wicked]]*-musikaalin Yhdysvaltain-kiertueella 2006. Hän esitti samaa roolia Broadwayllä 2007. Myöhemmin hänen tilalleen tuli Stephanie J. Block.

Murney on näytellyt televisiossa sarjoissa *[[Sinkkuelämää]]*, *[[Ed (televisiosarja)|Ed]]*, *[[NYPD Blue]]* ja *[[Kova laki]]*.

Murneyn ensialbumi *I’m Not Waiting* julkaistiin toukokuussa 2006.

## Aiheesta muualla

* Virallinen sivusto
*
Kirsten Flagstad

**Kirsten Malfrid Flagstad** (12. heinäkuuta 1895 Hamar – 7. joulukuuta 1962 Oslo) oli norjalainen oopperalaulaja. Häntä kuvaillaan  1900-luvun yhdeksi vaikuttavimmista sopraanoista. Hänen kuvansa oli aiemmin norjalaisessa sadan kruunun setelissä.

Flagstad kuoli syöpään Oslossa 67-vuotiaana. Hänen muistoaan vaaliva museo sijaitsee Hamarissa Norjassa.

## Ura Yhdysvalloissa
Flagstad esiintyi Metropolitan-oopperassa 2. helmikuuta 1935, ja se radioitiin suorana lähetyksenä koko Yhdysvaltoihin. Ensiesiintyminen aiheutti valtaisan suosion.

## Toisen maailmansodan aika Norjassa
Flagstad oleskeli toisen maailmansodan aikana Norjassa ollakseen yhdessä aviomiehensä Henry Johansenin kanssa. Hän ei esiintynyt tuona aikana Norjassa tai muualla Natsi-Saksan miehittämillä alueilla. Sen sijaan hän esiintyi puolueettomissa Sveitsissä ja Ruotsissa. Hänen miehensä vangittiin sodan jälkeen sota-ajan keinottelusta, sillä hän oli käynyt kauppaa natsien kanssa. Flagstadin aviomies oli jo tuolloin vakavasti sairas ja kuoli hyvin pian, ja hänen kuolinpesänsä joutui valtiolle.

Vaikka Flagstadin itse ei ole todettu syyllistyneen natsien tukemiseen, hänen paluutaan miehitettyyn Norjaan kesken sodan ei katseltu jälkikäteen hyvällä, etenkään Yhdysvalloissa. Lehtimies Walter Winchell johti aggressiivista ja häikäilemätöntä kampanjaa Flagstadia vastaan. Flagstadin esiintyessä Philadelphiassa häntä kohden heitettiin yleisön joukosta hajupommi.

## Muistaminen

Norwegian Air Shuttle on maalauttanut Flagstadin kuvan yhden Boeing 737-800 -koneen ja yhden Boeing 787-9 -koneen pyrstöön. Flagstadin kuva oli myös Norwegianin laivastosta sittemmin poistuneessa Boeing 737-300 -koneessa (LN-KKP).

## Kirjallisuutta
* McArthur, Edwin: *Flagstad: A Personal Memoir*. Alfred A. Knopf, New York 19800.
* Rasponi, Lanfranco: *The Last Prima Donnas*. Alfred A Knopf 1956.
* Rein, Aslaug: *Kirsten Flagstad*. Oslo: Mortensen, 1967.
* Gunnarson, Torstein: *Sannheten om Kirsten Flagstad*. Oslo 1985.
* Vogt, Howard: *Flagstad: Singer of the Century*. Specker and Warburg, London 1987.

## Lähteet

## Aiheesta muualla
*Kirsten Flagstad -museon kotisivu
Kanagawan sopimus

**Kanagawan sopimus** () eli **Japanin–Yhdysvaltain ystävyyssopimus** () solmittiin 31. maaliskuuta 1854 Yhdysvaltain edustajien ja Japanin välillä Kanagawassa. Se oli ensimmäinen Japanin ja ulkovaltojen välillä solmituista kansainvälisistä sopimuksista. Sopimus avasi japanilaiset Shimodan ja Hakodaten satamat kaupalle Yhdysvaltojen kanssa, takasi haaksirikkoutuneiden yhdysvaltalaisten merimiesten turvallisuuden Japanissa ja perusti pysyvän konsulaatin. Sopimus lopetti käytännössä Japanin yli 200 vuotta kestäneen eristäytymispolitiikan (*[[sakoku]]*). 

Sopimus syntyi Yhdysvaltain painostuksesta: kommodori Matthew Perry oli saapunut sotalaivoineen (*[[kurofune]]*) Tokionlahdelle edellisen vuoden heinäkuussa vaatimaan japanilaisten satamien avaamista ja palasi takaisin seuraavana vuonna antaakseen japanilaisille miettimisaikaa. Alun perin Perry kieltäytyi puhumasta japanilaisten virkamiesten kanssa ja vaati audienssia Japanin valtionpäämieheltä. Perryn vierailun aikaan Japanin hallitsija oli käytännössä shōgun Tokugawa Iesada – Japanin keisarin ja ulkomaalaisten välinen tapaaminen ei tullut millään tavalla kyseeseen. Lopulta Perry neuvotteli sopimuksen shōgunin edustajien eikä keisarin kanssa.  

Kanagawan sopimusta seurasi Ystävyyden ja kaupan sopimus vuonna 1858. Se salli ulkomaisten luovutusalueiden perustamisen, minimaaliset tuontiverot ulkomaalaisille tavaroille ja sen, etteivät Japanin lait koske ulkomaalaisia. Venäläiset, ranskalaiset ja britit neuvottelivat myöhemmin samankaltaiset sopimukset. 

## Lähteet

## Aiheesta muualla